maaliskuu 2012 – Villa Osmankäämi
Kaappiasennusta ja muuta nypeltämistä
Alakaappi, yläkaappi, vaatekaappi, kattilakaappi, uunikaappi. Kaappi kuin kaappi. Kiinnikkeitä, ruuveja, akkuporakone, rasiapora, ruuvimeisseli, vasara, vatupassi ja kynä. Rullamitta. Ja niitä kaappeja.
Kirjoittaja Otto.Julkaistu 31.3.2012 4.7.2014 Artikkelimuoto GalleriaKategoriat SisustusJätä kommentti artikkeliin Kaappiasennusta ja muuta nypeltämistä
Kodinkoneet ja maalämpöpumppu toimitettu
Vauhti on välillä niin huimaa, että hirvittää.
Kirjoittaja Otto.Julkaistu 28.3.2012 Artikkelimuoto GalleriaKategoriat Luokittelemattomat7 kommenttia artikkeliin Kodinkoneet ja maalämpöpumppu toimitettu
Lisää kaappeja ja kivet kiukaassa
Tänäänkin oli pitkä päivä.
Lumitöitä sai tehdä heti aamusta, mutta päästiin sitä sitten ihan kasaamaan kaappejakin. Kodinhoitohuoneen liukuovikaapisto on nyt melkoisen äheltämisen ja mutinan jälkeen kunnialla kasassa. Ei siinä muuten mitään ihmeellistä ollut, mutta jalat asensin kahteen kertaan, kun ei ajatus oikein pysynyt tekemisen vauhdissa mukana. Toinen äheltämistä aiheuttanut juttu oli kaapiston katon tiukahko sovite (ulkoseinän puoleisessä päädyssä jäi kattolevyn ja sisäkaton väliin noin 3mm).
Hermoja lepuutin sitten hetken auringon lämmössä terassin rappusilla (saatoin ihan hetkeksi jopa sulkea silmätkin – mitään en kyllä tunnusta, jos joku asiasta kysyy…) ja latomalla kivet kiukaaseen. Saunan lasiovikin ähellettiin rouvan kanssa paikoilleen. Katsotaan nyt, meneekö asennus uusiksi, kun Micke näkee lopputuloksen…
Oven asennuksen ja kivien ladontaan vauhtia sai aikaan perjantaina työmaalla piipahtanut Kymppiputken Timppa, joka lupaili meille joulun ensi viikoksi – vedet ja viemärit kytketään silloin! Eli jos kaikki menee kuin elokuvissa, niin ensi viikonloppuna olisi jopa mahdollisuuksien rajoissa päästä omaan saunaan saunomaan! Sitä odotellessa.
Tältä päivältä kaikki kolme kuvaa.
Kirjoittaja Otto.Julkaistu 25.3.2012 4.7.2014 Kategoriat Sauna, SisustusAvainsanat Domus, kaapistot, kaapit, kiuas, kivet, kodinhoitohuone, liukuovi, sauna3 kommenttia artikkeliin Lisää kaappeja ja kivet kiukaassa
Tai itseasiassa aika monen kaapin paikka.
Akkuporakone sai kyytiä ja kiintokalustetetris venytti meillä raksapäivän pituuden 10 tuntiin. Tosin käytiin moikkaamassa Mickeä ja Petskiä Porvoossa Kokonhallissa pidetyillä messuilla, juteltiin Spigotin Teemun sekä Terawattin Mikon kanssa mukavia ja pällisteltiin muutenkin menoa noin tunnin ajan.
Niin. Mitä saatiin aikaan? Pikkuraksaaja-A:n makuuhuoneessa sekä työhuoneessa on nyt kiintokalusteet asennettuna – säädöt vielä uupuu ja jossain kadoksissa on vielä kaappien vetolaatikoiden kahvat. Eiköhän ne jostain vielä ilmaannu – tavalla tai toisella.
Päivän päätteeksi veivattiin kaappirungot oikeille paikoilleen niin keittiössä kuin kodinhoitohuoneessa. Auttoi huomattavasti hahmottamaan tilaa, säilytystilojen määrää sekä mieltämään kulkureittejä varsinkin keittiössä. Josta muuten tulee hieno. Älyttömän hieno.
Domuksen kiintokalusteasennukset on kyllä ihan naurettavan helppoja, kunhan ensin keksii miten homma pitää tehdä. Vaikkei ikeatyylisiä numeroituja ohjeita olekaan, niin käytettävien asennustarvikkeiden määrä on todella pieni (3 osaa: ruuvi, hyllykannatin ja sen vastakappale), toimituksen mukana tulleen kaapiston naama- ja leikkauskuvan avulla voi helposti havainnollistaa asennettavien osien paikoituksen ja osissa olevat tarrat kertovatkin sitten mihin kaappiin mikäkin osa kuuluu. Tai ainakin suurimmalta osalta näin. Meiltä puutttui monesta osasta kooditarra kokonaan, joten oli melkoisen haastavaa etsiä puuttuvaa kattolevyä noin sadan muun kalustelevyn joukosta. Varsinkin, kun kaappien osat olivat sekaisin eri lavoilla, vaikka pakkaussysteemin perusteella oletimme, että yhdellä lavalla on yhden huoneen kaapistojen osat. No, ei ollut, ei. Hetken aikaa piti lueskella eri osien kooditarroja, käyttää mittanauhaa ja insinöörilogiikkaa (vaimollakin alkaa tuo logiikka sujua jo ihan hyvin… 😉 ) ja tetris alkoi sujua varsin mallikkaasti. Kuten kuvista voi päätellä.
Huomenna jatketaan kaappitetristä. Vuorossa kodinhoitohuoneen liukuovikaapisto ja jos ehditään, niin jatketaan vastakkaisella seinällä työtason alapuolisilla kaapeilla.
Kirjoittaja Otto.Julkaistu 24.3.2012 4.7.2014 Kategoriat SisustusAvainsanat Domus, kaapistot, kaapit, kodinhoitohuone, kokoonpano, makuuhuone, työhuoneJätä kommentti artikkeliin Kaappi ja sen paikka
Tänään on roudattu.
Aamulla kärryn kanssa Sarja-Maalaamolle noukkimaan maalatut ovet ja karmit matkaan ja kohti raksaa.
Raksalla ohjelmassa jään poisto pihatieltä, jotta Domuksen auto pääsisi kunnialla mäen ylös ulko-ovelle saakka, sisäovien roudaus ja odottelua. Micke laatoitti päivällä pikkuvessan ja Petski veteli silikonit kodinhoitohuoneen ja teknisen tilan laattojen reunoile. Toki viimeisteli ensin makuuhuoneen laminaattiasennuksen loppuun. Laattapaketeista oli löytynyt jokunen kiero laatta, joista laitan viestiä kyllä eteenpäin Laattapisteelle. Saavat kertoa siellä viestiä eteenpäin ”Luigille” Italiaan…
Neljältä pärähti pihaan ensin Domuksen teippauksin varustettu pakettiauto, josta kannettiin sisään kaikki työtasot ja päätylevyt sekä pari kaappirunkoa ja heti perään kuorma-auto, jossa olikin sitten pelkästään meille tulevia kiintokalusteita lattiasta kattoon ja keulasta aivan perälautaan saakka.
Pari tuntia myöhemmin oli koko auto kannettu tyhjäksi ja osat jaoteltu suurin piirtein oikeisiin huoneisiinkin.
Nyt on takki aikas tyhjä. Huomenna aloitetaan heti aamusta kasaaminen ja asennus, käydään jossain välissä varmaankin taas kaatopaikalla sekä lisäksi messuilla moikkaamassa Mickeä ja Petskiä. Ja ehkä vielä kasataan ja asennetaan lisää sitten illasta.
PS. Keittiöstä tulee ihan törkeän hieno!
Kirjoittaja Otto.Julkaistu 23.3.2012 4.7.2014 Artikkelimuoto GalleriaKategoriat SisustusAvainsanat Domus, eteinen, kaapit, kantaminen, Keittiö, kiintokalusteet, kodinhoitohuone, talkoot, tuulikaappi, työhuone, vaatehuone2 kommenttia artikkeliin Kantamista
Saunan kiukaan alle sai ihan luvan kanssa laittaa tulet. Ja olihan se mahtava hetki. Entisenä partiolaisena vuoleskelin kuivasta koivuhalosta kiehiset ja tein tulet niillä. Pieniä tikkuja pilkoin lopusta klapista ja työnsin sekaan. Ensimmäisellä tikulla tulet tuoheen ja sillä sitten kiehisiin. Nyt on saunassa saunan tuoksu ja ensimmäinen kylpemiskerta odottaa enää viemärien kytkentää.
Paljon muutakin on tapahtunut. Päärakennuksessa on takkaa tasoiteltu Forsbomin Kimin toimesta ja luukun ympärille tulevat laatatkin asennettuna. Micke ja Petski ovat touhunneet lattiapintojen kanssa ja nekin ovat edenneet hyvää tahtia kohti valmista.
Huomenna on sitten luvassa sisäovien nouto maalauksesta, kiintokalusteiden asennuksesta ohjeistuksen läpikäynti Micken kanssa ja keskustelut ikkunasmyykeistä ja muista lopuista asennettavista osista (listat ja talotekniikka nyt lähinnä – meillähän ei ole vieläkään mitään kiinteää lämmitintä päärakennuksessa asennettuna). Klo 15 ja 16 välillä on Domuksen rekka tulossa tuomaan kiintokalusteet, joten niiden kanssa menee sitten jumpatessa loppuilta. Oliskos kukaan halukas tulla auttamaan kantamisessa? Nyt näyttää vahvasti siltä, että olemme vaimon kanssa kahden.
Sitten niitä kuvia. Viimeisessä hieman käsi tärisi, mutta ei anneta sen häiritä, eihän?
Kirjoittaja Otto.Julkaistu 22.3.2012 4.7.2014 Artikkelimuoto GalleriaKategoriat SaunaAvainsanat kiuas, pesuhuone, sauna, takka, tekninen tila1 kommentti artikkeliin Kynsitulet
Lisää valmista – laminaattia lattiassa
Pikkuraksaaja-A:n huoneen lattialle oli ilmestynyt tänään laminaatti. Hienolta näytti. Tänään oli ohjelmassa käytävän seinän maalaus toiseen kertaan ja pienen väärinkäsityksen Domuksen, meidän ja Lillehammerin kesken, kaikkien liukuovikaapistojen taustojen maalaus ensimmäiseen kertaan. Jotenkin mennyt ajatukset ristiin sen suhteen, että kaapistojen taustatkin on maalattavien listalla ja kun niitä ei oltu vielä maalattu, niin nyt oli jo korkea aika. Kiitos Mickelle varmistuksesta!
Muuten Micke on ahkeroinut lattiapintojen kimpussa. KHH:n lattia on nyt siis laatoitettu ja saumattu. Päärakennuksen kylppärin lattialle on vedelty vesieristeet ja huomenna alkaa sitten laatoitus siellä – laatoituksen lomassa Micke lupasi saumata teknisen tilan lattian.
Forsblomin Kim oli käynyt pyörähtämässä työmaalla ja asennellut kiuasta sekä vesipataa paikoilleen. Pieni putken pätkä pitää lisätä vielä kiukaan hormiliitosputkeen, jotta savukaasut menevät varmasti oikeaan paikkaan. Huomenna luulisin että on valmista tällä saralla. Muuten Kim oli touhunnut sitten jo takan pinnoituksen kanssa ja tasoittanut takan hyllykön sisustan sekä toisen päädyn.
Rouva ynnäili yhteen tarvittavien lattia- ja vuorilistojen määriä, huomiselle jäi vielä selvitettävää nurkkalistojen määrät. Melkoinen määrä näitäkin tulee maalattavaksi.
Huomenna on luvassa illalla lisää maalausta (ne loput puuttuvat liukuovikaapistojen taustat) ja siivousta lisää. Jossain välissä pitäisi ehtiä pesemään kiuaskivetkin (roudattiin eilen saunalle samoin kuin löylyhuoneen ovikin).
Domuksesta puheenollen, sain soiton kuljetusjärjestelijältä, joka ilmoitti, että kiintokalustekuorma pätkähtää pihaan perjantaina klo 15 ja 16 välillä. Vapaaehtoisia kantamaan? Perjantai-illan salitreenin sijaan heilumaan meille? Anyone? No, olemme itse paikalla ja jumppaamme kaapistot sisälle tavalla tai toisella.
Tässä pari kuvaa tältä päivältä. Huomenna taas telan varteen.
Kirjoittaja Otto.Julkaistu 21.3.2012 4.7.2014 Kategoriat SisustusAvainsanat asennus, kiuas, laatta, laminaatti, lattia, makuuhuone, pesuhuone, saumaus, takka, tekninen tilaJätä kommentti artikkeliin Lisää valmista – laminaattia lattiassa
Kodinhoitohuoneen ja teknisen tilan laatat
Tänään jäi minulta raksalla käynti väliin hieman yllättäen ilmaantuneiden ansiotyökiireiden takia, mutta rouva kurvasi töiden jälkeen viemään askeläänieristysmatot odottamaan asennusta sekä napsimassa pari kuvaa KHH:n ja teknisen tilan lattialaatoista. Micke ja Petski on olleet ahkerina.
Huomenna olisi taas vaihteeksi luvassa logistisia suoritteita peräkärryn kanssa sekä maalien hankintaa – Harmonyä sävytettynä Pro Grey 1923:lla käytävän seinään sekä Helmi kalustemaalia lattia- ja nurkkalistojen maalaamista varten. Kerros pohajmaalia ja kerros pintaan värillä (Pro Grey 1924). Huomenna tuskin näiden touhujen lisäksi ehditään maalaamaan mitään, mutta keskiviikkona sitten taas tela heiluu.
Kirjoittaja Otto.Julkaistu 19.3.2012 4.7.2014 Kategoriat Sisustus4 kommenttia artikkeliin Kodinhoitohuoneen ja teknisen tilan laatat
Maalattu on. Paljon.
Iso kiitos isälle, joka on kaksi viikonloppua heilunut telan varressa ja auttanut meitä pääsemään urakassa kunnialla kohti maalia. Pun intended.
Viimeisen reilun viikon aikana on tapahtunut seuraavaa:
39 litraa pohjamaalia
3 x 9 litraa S503
1 x 9 litraa Pro Grey 1923
2,7 litraa Pro Grey 1924
reilu 2 rullaa 19mm maalarinteippiä
5 maalitelaa ja kaukaloa
Golf- ja tenniskyynärpäiden oireita (muiden lihaskolotusten lisäksi) on ollut vähintäänkin aiheellista lievittää tänään illalla kotiin päästyä Enzo Bianchin huippuhyvällä viinillä.
Ruokaakin ollaan tehty viikonloppuna. Päivällä (sekä lauantaina, että sunnuntaina) grillattiin kassleria ja lauantaina illalla nautittiin äidin lihapatojen antimista (kermaperunoita, kylmäsavulohirullia ruohosipulituorejuustolla, possun filerullia ja salaattia sekä jälkkäriksi mansikkaomenakiisseliä kermavaahdolla) – KIITOS!
Kirjoittaja Otto.Julkaistu 18.3.2012 19.3.2012 Kategoriat Luokittelemattomat2 kommenttia artikkeliin Maalattu on. Paljon.
Kirjoittaja Otto.Julkaistu 16.3.2012 4.7.2014 Kategoriat SisustusJätä kommentti artikkeliin Lisää laattaa ja laminaatit